Noen ganger kan imidlertid pattedyr få hvit eller svært lys pels av andre grunner. Det kan også fugler og reptiler. Fugler og dyr som egentlig skulle vært svarte kan få store hvite områder eller flekker i fjærdrakten, mens øyne, nesebrusk, hud og klør ofte er normalt pigmentert. Hvite tigre kan være et eksempel på dette, som altså ikke er albinisme, men trolig et fenomen som kalles leukisme.